Yenna-as: s w-acu i-ten ktaleɣ ? iiih! Ur yi tettamneḍ ara lukan ad-k iniɣ! Yenna-as: wwiɣ-d tacacit n ubelluḍ, s tcacit n ubelluḍ i-ten ktaleɣ. Yenna-as: as-mi imir-nni i-ten fukaɣ s wektili, ilaq aten-id rreɣ s-axxam, yenna-as: yak tizzit-nni taɛya! Ulamek ara d- ruḥ ayi tɛawen aten-id err s axxam, yenna-as: amek i xedmeɣ ruḥeɣ-d s axxam-nneɣ sɛan Ayaẓiḍ annect ilat, sufella n waɛrur uyaziḍ-nni i d-ɛebbaɣ akk ibawen-iw arriɣ-ten-id s axxam. Yenna-as: imir-nni a baba amɣar, aɛrur uyaẓiḍ-nni meskin yeslex, aṭas id iɛebba! Yenna-as amek ara s xedmeɣ i waken-(ikit) ad tseḥluɣ, yenna-as ɛeddaɣ zuzerɣ-as zarriɛa n dellaɛ. Yenna-as akken kan tarres zzariɛa-ni s ufella n waɛrur-is, yenna-as: a baba amɣar fɣent-d tdellaɛin! kul tadellaɛt annect n taddart, yenna-as ahat ur-yi tettamneḍ ara, yenna-as laɛmer ẓriɣ deg ddunit-iw tidellaɛin annect n tidak, yenna-as ɛaddaɣ dmaɣ-d lmus i wakken ad wḍuɣ yiwet deg tdellaɛin-nni, yenna-as akken kan greɣ lmus-nni yaɣreq daxel n tdellaɛt-nni yerna ijebd-iyi yid-s, yenna-as ula d nekkini kecmeɣ ɣer daxel n tdellaɛt-nni, yenna-as: imi-nni ufiɣ d taddart.